ŠIAULIŲ MIESTO SAVIVALDYBĖS TARYBA

SPRENDIMAS

DĖL DIDŽIAUSIO LEISTINO VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ SKAIČIAUS NUSTATYMO

2022 m. birželio 2 d. Nr. T-280

Šiauliai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, 29 straipsnio 8 dalies 11 punktu, 30 straipsnio 1 dalimi, atsižvelgdama į Šiaulių miesto savivaldybės administracijos direktoriaus siūlymą ir Šiaulių miesto savivaldybės mero teikimą, Šiaulių miesto savivaldybės taryba nusprendžia:

1. Nustatyti Šiaulių miesto savivaldybės administracijos didžiausią leistiną valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, pareigybių skaičių – 270.

2. Pripažinti netekusiu galios Šiaulių miesto savivaldybės tarybos 2021 m. gruodžio 23 d. sprendimą Nr. T-512 „Dėl didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo“.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Savivaldybės meras	Artūras Visockas